3. ประเภทธุรกิจ

3.1 ลักษณะการประกอบธุรกิจ

บริษัทฯ
ประกอบธุรกิจบริการการทดสอบและตรวจสอบด้านความปลอดภัยทางวิศวกรรมด้วยเทคนิคไม่ทำลาย
(Non-destructive Testing-NDT and Inspection)
ซึ่งเป็นกระบวนทางเทคนิคการทดสอบที่ไม่ทำให้ชิ้นงานทดสอบมีการเปลี่ยนแปลงใดๆ ไปจากเดิม
ไม่ว่าจะก่อนหรือขณะหรือภายหลังทำการทดสอบ
โดยมีจุดประสงค์เพื่อหารายละเอียดภายในโครงสร้างของชิ้นงานที่ไม่สามารถสัมผัสหรือมองเห็นได้ด้วยตาเปล่า
หรืออุปกรณ์อื่นใดได้โดยง่าย
เพื่อใช้เป็นข้อมูลในการประเมินความสมบูรณ์และความปลอดภัยต่อการใช้งานในเชิงวิศวกรรมต่อไป
กระบวนการปฏิบัติการทดสอบนี้มีการใช้ ทั้งอุปกรณ์และเครื่องมือที่มีหลักการพื้นฐานทางวิทยาศาสตร์
โดยเฉพาะทางด้านฟิสิกส์ (Physic) และเคมี มาประกอบ
การทดสอบร่วมกับบุคลากรที่มีคุณสมบัติและความชำนาญ
ตามข้อกำหนดในมาตรฐานวิชาชีพที่เป็นสากลและกฎหมาย
ผู้ใช้บริการส่วนใหญ่เป็นกลุ่มอุตสาหกรรมที่มีความเสี่ยงสูงต่อการเกิดอุบัติภัยซึ่งจะนำไปสู่ความเสียหายในชีวิต
ทรัพย์สิน และสิ่งแวดล้อม เช่น กลุ่มพลังงานปิโตรเคมี สารเคมี โครงสร้างขนาดใหญ่
ระบบคมนาคม ตลอดถึงระบบสาธารณูปโภค เป็นต้น
โดยมีขอบเขตการให้บริการเป็นไปตามความต้องการของผู้ใช้บริการ
อย่างน้อยที่สุดต้องเป็นไปตามข้อกำหนดในมาตรฐานสากลและกฎหมายของการใช้เทคโนโลยีในอุตสาหกรรมนั้นๆ
ซึ่งการให้บริการมีทั้งระบบ Real Time ตรวจสอบในระหว่างการสร้างและประกอบชิ้นงาน
การตรวจสอบความพร้อมก่อนการใช้งานและตรวจสอบตามวาระ
ตลอดจนการตรวจสอบเพื่อหาข้อบกพร่องที่เกิดขึ้นเมื่อชิ้นงานถูกกระทบโดยปัจจัยแวดล้อม
และการตรวจสอบเพื่อวางแผนการดูแลและซ่อมบำรุง เป็นต้น
ด้วยเป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ความแม่นยำและถูกต้องจึงเป็นความจำเป็นอย่างยิ่ง ดังนั้นทุกภาคส่วนที่เกี่ยวข้อง
ทั้งทางเทคนิคมาตรฐานที่ใช้เป็นสากล คุณสมบัติด้านบุคลากร ข้อกำหนดที่เป็นกฎหมาย
รวมถึงจรรยาบรรณทางวิชาชีพ จึงได้ถูกนำมาใช้เป็นแนวทางและหลักปฏิบัติ
รวมถึงข้อบังคับในการประกอบวิชาชีพนี้อย่างเคร่งครัด

3.2 คุณสมบัติของผู้ประกอบการและบุคลากร

ด้วยเป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ทำให้ต้องมีกฎหมายของบ้านเมืองและมาตรฐานเข้าไปเป็นส่วนร่วมกำกับดูแลอย่างชัดเจน
โดยบริษัทฯ จะต้องดำเนินธุรกิจภายใต้กฎข้อบังคับของหน่วยงานต่างๆ ดังนี้

3.2.1. กรมธุรกิจพลังงาน กระทรวงพลังงาน

- เป็นผู้พิจารณาออกใบอนุญาตให้เป็นผู้ทดสอบและตรวจสอบถังก๊าซหุงต้ม ถังบรรจุและจ่ายก๊าซ
ถังขนส่งก๊าซ ระบบท่อก๊าซและอุปกรณ์ และการออกใบรับรองให้เป็นผู้ทดสอบและตรวจสอบมี 3
ประเภท จะอยู่ในประเภทใดขึ้นอยู่กับคุณสมบัติของผู้ประกอบการที่เป็นนิติบุคคลที่ขอจดทะเบียนไว้
ซึ่งบริษัทฯ ได้จดทะเบียนเป็นผู้ทดสอบและตรวจสอบประเภท ที่ 1 ตามใบรับรองเลขที่ 1/2552
ซึ่งเป็นขั้นสูงสุด

3.2.2. สำนักงานปรมาณูเพื่อสันติ กระทรวงวิทยาศาสตร์และเทคโนโลยี
:-เป็นหน่วยงานที่กำกับดูแลความปลอดภัยจากการใช้รังสี โดยมีอำนาจหน้าที่ดังนี้

  - พิจารณาออกใบอนุญาต นำหรือส่งออกนอกราชอาณาจักร ซึ่งวัสดุนิวเคลียร์พิเศษ วัสดุพลอยได้
  หรือวัสดุต้นกำลัง

(พ.ป.ส.6ก)(พ.ป.ส.6ข)

- พิจารณาออกใบอนุญาต ผลิต มีไว้ครอบครอง หรือใช้ซึ่งวัสดุพลอยได้ (Ir –
192)(พ.ป.ส.4ก-1)

- พิจารณาออกใบอนุญาต มีไว้ครอบครอง
หรือใช้ซึ่งวัสดุต้นกำลังซึ่งพ้นสภาพที่เป็นอยู่ตามธรรมชาติในทางเคมี(Dpt.U)(พ.ป.ส.4ข)

  - บริการสอบและปรับเทียบเครื่องมือวัดรังสี

3.2.3. สถาบันเทคโนโลยีนิวเคลียร์แห่งชาติ (องค์การมหาชน)

- เป็นผู้ให้บริการตรวจสอบความปลอดภัยอุปกรณ์ถ่ายภาพด้วยรังสี
และภาชนะบรรจุสารกัมมันตภาพรังสี

3.2.4. สำนักรังสีและเครื่องมือแพทย์ กรมวิทยาศาสตร์การแพทย์ กระทรวงสาธารณะสุข

- เป็นผู้ให้บริการวิเคราะห์ผลฟิล์มวัดรังสีประจำบุคคล

3.2.5. สำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

- เป็นหน่วยงานที่ประเมินและรับรองระบบคุณภาพในระดับสากล

3.2.6. สภาวิศวกร และสมาคมวิศวกรรมสถานแห่งประเทศไทย

  - เป็นผู้พิจารณาออกใบอนุญาตประกอบวิชาชีพวิศวกรรมควบคุม ประเภทนิติบุคคล

  - เป็นผู้พิจารณาออกใบอนุญาตประกอบวิชาชีพวิศวกรรมควบคุม ประเภทบุคคลธรรมดา

โดยบริษัทฯ ได้มีคุณสมบัติครบถ้วนตามข้อกำหนดของหน่วยงานที่เกี่ยวข้องทุกประการ

3.2.7. ด้วยวิชาชีพ NDT
ซึ่งนักเทคนิคทั่วโลกยกให้เป็นวิชาชีพของผู้ชำนาญและเชี่ยวชาญเฉพาะด้าน
ดังนั้นข้อกำหนดคุณสมบัติของนักเทคนิค NDT ในมาตรฐานสากลและกฎหมายไทย เช่น ASNT ISO
สมอ. ฯลฯ
ต่างก็เป็นไปในทิศทางเดียวกันว่าต้องเป็นผู้มีใบรับรองซึ่งผ่านการสอบคัดสรรทั้งภาคทฤษฎีและภาคปฏิบัติครบถ้วน
และต้องสอบซ้ำเมื่อใบรับรองหมดอายุ
ซึ่งใบรับรองนี้จะต้องออกโดยบุคลากรที่ได้รับการรับรองระดับสูงสุด คือ ระดับ 3
จากสถาบันที่มาตรฐานสากลรับรอง ซึ่งบริษัทฯ
ได้มีความพร้อมตามข้อกำหนดและคุณสมบัติในด้านบุคลากรอย่างครบถ้วน

3.3 กลุ่มลูกค้าที่ใช้บริการ

กลุ่มลูกค้าที่ใช้บริการแบ่งออกเป็น 3 กลุ่มใหญ่ ดังนี้

3.3.1 กลุ่มผู้ประกอบการด้านการผลิต ได้แก่ กลุ่มโรงงานต่างๆ เช่น โรงกลั่นน้ำมัน
โรงแยกก๊าซปิโตรเคมี โรงงานบรรจุก๊าซ โรงงานผลิตสารเคมีต่างๆ และโรงไฟฟ้า ฯลฯ

3.3.2 กลุ่มก่อสร้าง ได้แก่ กลุ่มผู้ประกอบการรับก่อสร้างโรงงานและผลิตภัณฑ์ เช่น
ผู้ประกอบการรับก่อสร้าง ท่อลำเลียงน้ำมัน ก๊าซ ทั้งบนบกและทางทะเล ภาชนะรับแรงดันสูง เช่น
ถังลูกโลก ถังบรรจุก๊าซ คลังน้ำมัน แท่นขุดเจาะน้ำมัน โรงไฟฟ้า สะพานแขวน เขื่อนกักเก็บน้ำ
ระบบชลประทาน สนามบิน อาคารขนาดใหญ่ รถไฟฟ้า ฯลฯ

3.3.3 กลุ่มผู้ประกอบการที่ต้องอยู่ภายใต้กฎหมายเฉพาะกิจ เช่น สถานีบริการ การขนส่ง
การครอบครองสารเชื้อเพลิงที่ควบคุมโดยกฎหมาย เช่น สถานที่ประกอบการที่ใช้ ก๊าซ น้ำมัน
สารเคมี โรงแรม โรงพยาบาล ภัตตาคาร ฯลฯ

การให้บริการของบริษัทฯ กว่า 95% ยังอยู่ในกลุ่มลูกค้าภายในประเทศ

3.4 ขอบข่ายการให้บริการ

  บริษัทฯ แยกขอบข่ายการให้บริการลูกค้าไว้ 3 ลักษณะ ดังนี้

3.4.1 บริการการทดสอบด้วยเทคนิคไม่ทำลาย (Non – destructive Testing - NDT)
บริษัทฯ จะเป็นผู้ให้ข้อมูลจากการทดสอบของชิ้นงานที่ได้รับมอบหมายเท่านั้น
โดยไม่มีการประเมินผลสรุปความสมบูรณ์ของชิ้นงาน

3.4.2 ให้บริการการตรวจสอบ (Inspection) โดยบริษัทฯ เป็นทั้งผู้ทำการทดสอบ
และสรุปผลการตรวจสอบชิ้นงานนั้นๆ เช่น
การตรวจสอบภาชนะรับแรงดันสูงตามกฎหมายกรมธุรกิจพลังงาน เป็นต้น

3.4.3 บริการเป็นที่ปรึกษา (Consultant) บริษัทฯ
รับบริการให้การปรึกษาด้านการตรวจสอบและทดสอบทางวิศวกรรมเพื่อให้เป็นไปตามข้อกฎหมายที่บังคับใช้
ข้อกำหนดในมาตรฐานสากลตามเทคโนโลยีที่ใช้ในอุตสาหกรรมของลูกค้า

3.5 เทคนิคที่ใช้ในการให้บริการ

  การให้บริการของบริษัทฯ เป็นไปตามความต้องการของลูกค้าซึ่งแบ่งเป็น 2 ระดับ ดังนี้

  3.5.1 การใช้เทคนิค NDT ขั้นพื้นฐาน (Conventional NDT) เช่น RT, MT, PT, UT ฯลฯ

  3.5.2 การใช้เทคนิค NDT ด้วยเทคโนโลยีขั้นสูง (Advanced NDT) เช่น PA, AE, MFL,
  RBI, ET ฯลฯ

กว่า 90% บริษัทฯ ยังคงให้บริการลูกค้าด้วยเทคนิคขั้นพื้นฐาน ซึ่งเป็นเทคนิคที่ใช้กันมานาน
ลูกค้ามีความคุ้นเคย มีความไว้วางใจ
เชื่อมั่นในบริการและด้วยค่าบริการที่ต่ำกว่าเมื่อเทียบกับการใช้เทคนิคขั้นสูง
การที่จะให้ลูกค้ายอมรับและไว้วางใจที่จะใช้เทคนิคขั้นสูง
ซึ่งยังใหม่ต่อวงการอุตสาหกรรมไทยและความเชื่อถือในผู้ให้บริการที่เป็นของคนไทย บริษัทฯ
ยังคงต้องใช้เวลา
และความพยายามในการพิสูจน์ให้เห็นถึงประสิทธิภาพการให้บริการและความคุ้มค่า
ซึ่งมีทั้งความสะดวก รวดเร็ว แม่นยำ และความเหมาะสมกว่าในบางสถานการณ์
อย่างไรก็ตามบริษัทฯ ก็ได้มีการเตรียมความพร้อมทั้งในด้านอุปกรณ์ เครื่องมือ และบุคลากรไว้แล้ว
เช่น PA, AE, MFL, RBI, ET เป็นต้น และได้มีโอกาสเข้าไปบริการให้ลูกค้าบางราย
โดยเฉพาะกลุ่มลูกค้าต่างชาติ
และได้รับการยอมรับจากลูกค้าเพิ่มมากขึ้นเป็นลำดับและคาดว่าจะมีการขยายการให้บริการ
ในปริมาณที่สูงขึ้นในไม่ช้า

3.6 พัฒนาการที่สำคัญ

ในรอบปี พ.ศ.2554 บริษัทฯ ได้มีการพัฒนาที่สำคัญหลายด้าน ดังนี้

3.6.1 ขยายการให้บริการ

3.6.1.1 ในประเทศ

3.6.1.1.1 บริษัทฯ ได้มีการขยายการให้บริการด้วยเทคนิคชั้นสูง (Advanced Technology)
เพิ่มขึ้นเป็น 5% ของรายได้รวม จากการที่ลูกค้าเริ่มยอมรับการให้บริการของบริษัทฯ
และมีแนวโน้มการขยายตัวเพิ่มขึ้นอย่างต่อเนื่อง เช่น เทคนิค AE, MFL, RBI, ET, PA เป็นต้น
นอกจากนั้นยังได้ขยายการให้บริการตรวจสอบถังบรรจุก๊าซ NGV เพิ่มมากขึ้น
และงานตรวจสอบก่อนการใช้งานให้กับสถานีบริการ NGV / LPG

3.6.1.1.2 บริษัทฯ ได้เพิ่มขยายงานในส่วนบริการตรวจสอบและทดสอบถังเก็บน้ำมันเชื้อเพลิง
ถังเก็บเคมีภัณฑ์ และภาชนะบรรจุสารแรงดันสูงรูปทรงกลม (ลูกโลก) มากขึ้น

3.  มีการขยายเพิ่มงานในโครงการซ่อมบำรุงมากขึ้น เช่น โรงไฟฟ้าวังน้อย โรงไฟฟ้าน้ำพอง
    โรงไฟฟ้าราชบุรี และงานบริการกรมอู่ราชนาวี ที่ฐานทัพเรือสัตหีบ ฯลฯ

4.  ขยายงานด้านการตรวจสอบอุปกรณ์ เครื่องจักร หอกลั่น ถังรับแรงดันสูง ระบบท่อรับแรงดัน
    ฯลฯ ในวาระการตรวจสอบประจำปีของลูกค้ากลุ่มปิโตรเคมี

  3.6.1.1.5 ขยายงานด้านให้บริการการวิเคราะห์โครงสร้างโลหะ (Replica Test)

3.6.1.1.6 ได้รับการรับรองตามมาตรฐาน ISO 9001:2008
และอยู่ในกระบวนการจัดเตรียมระบบมาตรฐาน ISO17020 ซึ่งคาดว่าจะแล้วเสร็จภายในปี 2555

3.6.1.1.7 เพิ่มกิจกรรมส่งเสริมด้านสุขอนามัย ความปลอดภัย และสิ่งแวดล้อม (Health
Safety and Environment - HSE) แก่พนักงานโดยส่งเสริมให้ได้รับการฝึกอบรมอย่างต่อเนื่อง
ทั้งความปลอดภัยการใช้รังสี การขึ้นที่สูง การทำงานในที่ อับอากาศ เป็นต้น

3.6.1.1.8 ให้ความสำคัญในการบริหารธุรกิจที่มีส่วนร่วมรับผิดชอบต่อสังคมมากขึ้น (Corporate
Social Responsibility : CSR)
โดยมีส่วนร่วมสนับสนุนส่งเสริมกีฬาท้องถิ่นให้ทุนการศึกษาแก่เยาวชน และระดับอุดมศึกษา
ร่วมกิจกรรมทางศาสนา ร่วมโครงการพัฒนาปลูกป่า ร่วมจัดกิจกรรมวันเด็กในชุมชน และอื่นๆ
ตามโอกาสที่เหมาะสม

3.6.1.1.9 เพิ่มในส่วนการพัฒนาบุคลากรในด้านเทคโนโลยี
เป็นการเพิ่มขีดความสามารถในการให้บริการใน เทคนิคขั้นสูง
และได้มีโอกาสเข้าไปมีส่วนแบ่งการตลาดจากผู้ประกอบการข้ามชาติได้มากขึ้น

3.6.1.1.10 ให้การสนับสนุนในการยกร่างมาตรฐานวิชาชีพวิทยาศาสตร์และเทคโนโลยี
สาขานิวเคลียร์ ให้กับสภาวิทยาศาสตร์และเทคโนโลยี

3.6.1.1.11 ขยายพื้นที่ใช้สอยของสำนักงานสาขาที่จังหวัดระยอง
ซึ่งมีพื้นที่ใช้สอยในส่วนสำนักงานประมาณ 3,000 ตารางเมตร
และได้เปิดให้บริการอย่างเป็นทางการ เมื่อวันที่ 11 มกราคม พ.ศ. 2554 ดังที่ได้รายงานแล้วนั้น
บริษัทฯ ได้มีการขยายการใช้พื้นที่ เพื่อประโยชน์ทั้งทางด้านธุรกิจและสังคมมากขึ้นเป็นลำดับ
อาทิเช่น การขยายรับงานจากลูกค้า เปิดศูนย์อบรมทั้งบุคคลภายในและภายนอกอย่างต่อเนื่อง
เป็นที่ฝึกงานและดูงานจากหลายสถาบันทั้งมหาวิทยาลัยและวิทยาลัย และนักศึกษาจากประเทศเกาหลี
เป็นต้น นอกจากนี้ยังใช้เป็นศูนย์วิจัยและที่พัฒนาอุปกรณ์เครื่องมือเพื่อใช้ในการทดสอบ และตรวจสอบ
ฯลฯ ซึ่งคาดว่าจะได้มีการใช้ประโยชน์จากพื้นที่ดังกล่าวอย่างเต็มที่ได้ในอนาคตอันใกล้

3.6.1.2 ต่างประเทศ

3.6.1.2.1 บริษัทฯ ได้ขยายการให้บริการทดสอบและตรวจสอบไปยังต่างประเทศ อาทิเช่น
ประเทศซูดาน มาดากัสการ์ อินโดนีเซีย พม่า สิงคโปร์ ลาว เขมร โดยเพิ่มสัดส่วนรายได้เป็น 5%
ของรายได้รวมจากเดิมไปถึง 2%

3.6.1.2.2 ขยายการรับงานร่วมกับบริษัทก่อสร้างที่เป็นพันธมิตรทางธุรกิจในต่างประเทศ
และการรับงานโดยตรง

3.6.1.2.3 บริษัทฯ มุ่งเน้นการลงทุนในต่างประเทศที่มีโอกาสเติบโตทางเศรษฐกิจสูง เช่น
กลุ่มประเทศอาเซียน โดยเข้าไปร่วมทุนกับผู้ประกอบการในสาธารณรัฐประชาธิปไตยประชาชนลาว
ซึ่งบริษัทฯ ลงทุนในอัตราส่วนร้อยละ 70 และบริษัทฯ
ในสาธารณรัฐประชาธิปไตยประชาชนลาวลงทุนในอัตราส่วนร้อยละ 30 ภายใต้ชื่อ LTNDT
และได้รับการส่งเสริมการลงทุน (BOI) เป็นเวลา 15 ปี โดยจะเริ่มมีการดำเนินการได้ในปี
พ.ศ. 2555 ส่วนการลงทุนในประเทศอื่นๆ เช่น เวียดนาม และพม่า ยังอยู่ในขั้นการดำเนินการ

3.6.2. การวิจัยและพัฒนาอุปกรณ์การทดสอบ

พนักงานของบริษัทฯ
ได้ทำการวิจัยและพัฒนาอุปกรณ์เครื่องมือที่ใช้ทดสอบชิ้นงานในที่สูงได้เป็นผลสำเร็จ
ซึ่งสามารถลดค่าใช้จ่ายและเวลาที่ใช้ในการทดสอบลงได้ถึงกว่า 50%
ซึ่งสร้างความพึงพอใจแก่ลูกค้า และลดเงินตราต่างประเทศได้อีกด้วย ซึ่งบริษัทฯ
จะยังคงให้การสนับสนุนการวิจัยแก่พนักงานตามแผนธุรกิจที่วางไว้ต่อไป

โครงสร้างรายได้ของบริษัทฯ

  ------------------------- --------- -------- --------- -------- --------- --------
  โครงสร้างรายได้การให้บริการ   รายได้ ปี            รายได้ ปี            รายได้ ปี   
                            2554               2553               2552      

                            ล้านบาท    %        ล้านบาท    %        ล้านบาท    %

  1. รายได้จากการให้บริการ-NDT 292.087   95.61    235.137   96.36    277.358   93.99

  2. รายได้จากการให้บริการ     11.110    3.64     8.016     3.29     16.486    5.59
  –Inspection                                                               

  รวมรายได้จากการให้บริการ     303.197   99.25    243.153   99.65    293.844   99.58

  รายได้เบ็ดเตล็ดอื่น            2.317     0.75     0.864     0.35     1.245     0.42

  รวมรายได้                  305.514   100.00   244.017   100.00   295.089   100.00
  ------------------------- --------- -------- --------- -------- --------- --------

หมายเหตุ :- รายได้เบ็ดเตล็ดอื่นๆ คือ รายได้ทั่วไปที่ไม่เกี่ยวข้องกับธุรกิจโดยตรง อาทิเช่น
กำไรจากการจำหน่ายทรัพย์สิน กำไรจากอัตราแลกเปลี่ยน ดอกเบี้ยรับ เป็นต้น